Studentsamskipnaden SiO

Studentsamskipnaden SiO er Norges eldste og største studentsamskipnad og ble grunnlagt i 1939 ved Universitetet i Oslo, som da var Norges eneste universitet. Den var opprinnelig bare knyttet til Universitetet i Oslo, men omfatter i dag studenter ved en rekke studiesteder i de sentrale delene av Osloregionen. Fra 2011 til 2020 het den Studentsamskipnaden i Oslo og Akershus, da Akershus ble fjernet fra navnet og ble Studentsamskipnaden SiO.

SiO er i dag største private eier av boligeiendom i Oslo, og har også flest fastleger i kontrakt etter Oslo kommune.

Nøkkeltallene for 2024 viste at SiO sin markedsverdi som konsern (inklusive alle datterselskaper) er ca 4,5 milliarder kroner. 

 Historie 
SiO ble etablert i 1939 for studentene ved Universitetet i Oslo og var landets eldste og største studentsamskipnad. SiO dekket etterhvert velferdsbehovene til studenter ved Universitetet i Oslo, de vitenskapelige høgskolene Arkitektur- og designhøgskolen i Oslo, Norges idrettshøgskole, Norges musikkhøgskole, Kunsthøgskolen i Oslo og Norges veterinærhøgskole, foruten Det teologiske menighetsfakultet og Handelshøyskolen BI i Oslo, og den private høgskolen Akupunkturhøgskolen.

SiO fusjonerte med Oslo- og Akershushøgskolenes studentsamskipnad i 2011, og het fra 2011 til 2020 formelt Studentsamskipnaden i Oslo og Akershus, men fortsatt forkortet SiO. I 2020 ble Akershus igjen fjernet fra navnet, og ble Studentsamskipnaden SiO.

 Studentstyring 
SiO blir ledet av hovedstyret (samme som konsernstyret i andre foretak), som blant annet fastsetter semesteravgiften for alle studenter i Oslo og hvilke tilbud samskipnaden skal tilby studentene. Hovedstyret er det øverste organet i SiO og flertallet i styret består av representanter som blir valgt av Velferdstinget i Oslo, der alle studentdemokratiene ved de tilknyttede lærestedene er representert. I tillegg består styret av representanter fra utdanningsinstitusjonene (vanligvis universitetsdirektørene) og èn representant valgt av de ansatte i studentsamskipnaden.

Velferdstinget vedtar hvert år budsjettprioriteringer for SiO, som legger rådgivende føringer for hva SiOs hovedstyre skal utøve av politikk, samt vedta i sitt endelige budsjett. 

Hovedstyret er økonomisk ansvarlig (og også bestyrer) for alle SiOs fordringer, eiendommer, aktiva, etc. samt har personalansvar for alle SiOs ansatte. 

 Tilbud 
SiO tilbyr en rekke tjenester for studentene som betaler semesteravgiften, blant annet over 10 500 studenthybler og leiligheter, treningsanlegg, kafeer og kaffebarer, helsetjeneste, rådgivningstjeneste, barnehager og tilrettelegging for studentaktiviteter.

 Eiendomsportefølje 
SiOs eiendommer og verdier er fordelt på flere områder:
 SiO Eiendom (utbygger) og SiO Bolig (Utleier): 10 500 boliger i Oslo (største private boligeier i Oslo)
 SiO Athletica: 6 treningssentre (med totalt 25 000 kunder)
 SiO Barnehage: 10 barnehager (med kapasitet for totalt 700 barn)
 SiO Mat og Drikke: 38 serveringssteder (fordelt på restauranter, kafèer, kaffebarer og kantiner)
 SiO Helse:
 3 legekontorer (med totalt 58 fastleger i 100 % stilling)
 1 tannlegekontor (med totalt 11 tannleger i 100 % stilling)

 Administrerende direktører 
 1939–1949: Erling Fjellbirkeland
 1949–1979: Kristian Ottosen
 1979–1981: Jan Brekke
 1981–1982: Tor Bjerkmann
 1982–1983: Ingjald Ørbeck Sørheim
 1983–1986: Inger Prebensen
 1986–1999: Kjetil A. Flatin
 1999–2021: Lisbeth Dyrberg
 2021– : Andreas Berggren Eskelund

 Styreledere 
 1. januar 2020–31. desember 2020: Jonas Virtanen
 1. januar 2018–31. desember 2019: Vetle Bo Saga
 1. januar 2017–31. desember 2017: Gabrielle Legrand Gjerdset
1. januar 2015–31. desember 2016: Tone Standal Vesterhus
1. januar 2013–31. desember 2014: Magnus Nystrand
1. januar 2012–31. desember 2012: Marianne Høva Rustberggard
 1. januar 2010–31. desember 2011: Fredrik Øren Refsnes
 1. januar 2008–31. desember 2009: Øyvind Gjengaar
 1. januar 2008–31. desember 2008: Egil Heinert
 1. januar 2006–31. desember 2007: Silje Winther
 1. juli 2003–31. desember 2005: Christoffer Eid Wiig
 1. juli 2001–30. juli 2003: May Kristin Fønnebø

 Se også 
 Bjølsen Studentby
 Kristian Ottosen-prisen

 Referanser 

 Eksterne lenker 
 Studentsamskipnaden i Oslo
 Historisk informasjonom Studentsamskipnaden i Oslo

Kategori:Oslos utdanningshistorie
Oslo
Kategori:Etableringer i 1939
Kategori:Opphør i 2010